Diari Oficial de la Generalitat Valenciana


Sumari del DOGV 9731, del 23-11-2023 (2023/11101)

RESOLUCIÓ del 20 de novembre de 2023, del vicepresident primer i conseller de Cultura i Esport, per la qual es nomena un vocal de la Junta Qualificadora de Documents Administratius.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   9731

Data del DOGV
:   23-11-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/11242


Data del document
:   20-11-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * Vicepresidència Primera i Conselleria de Cultura i Esport
    * Junta Qualificadora de Documents Administratius

RESOLUCIÓ del 20 de novembre de 2023, del vicepresident primer i conseller de Cultura i Esport, per la qual es nomena un vocal de la Junta Qualificadora de Documents Administratius. [2023/11431]  
El Decret 189/2005, de 2 de desembre (DOGV 5150, 07.11.2005), del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics estableix, en el capítol II, la composició, la duració del mandat, les funcions i el funcionament de la Junta Qualificadora de Documents Administratius. També està previst que els seus membres, segons l'article 8 de l'esmentat decret, seran nomenats pel titular de la conselleria competent en matèria de cultura.  
D'acord amb això, mitjançant Resolució de 27 de setembre de 2020 (DOGV 8912, 24.09.2020), del conseller d'Educació, Cultura i Esport, va ser renovat el nomenament de Pilar Raga Agramunt com a vocal de la Junta Qualificadora de Documents Administratius.  
Recentment, aquesta vocal proposada per la Federació Valenciana de Municipis i Províncies, renúncia a la condició de membre de la Junta Qualificadora de Documents Administratius, per la qual cosa és procedent el seu cessament mitjançant resolució del titular de l'òrgan que l'ha nomenada i la seua substitució per un altre membre vocal proposat per l'esmentada institució.  
Per tot això, resolc:  
  
Primer. Substitució de vocal  
El cessament de Pilar Raga Agramunt com a vocal de la Junta Qualificadora de Documents Administratius i el nomenament en substitució seua de José Ramón Sanchís Martínez a proposta de la Federació Valenciana de Municipis i Províncies.  
  
Segon. Recursos  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà recórrer potestativament en reposició o bé es podrà plantejar directament recurs contenciós administratiu en els terminis i davant els òrgans que s'indiquen a continuació:  
  
a) El recurs potestatiu de reposició haurà d'interposar-se davant el vicepresident primer i conseller de Cultura i Esport, en el termini d'un mes des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant el Tribunal Superior de Justícia de la Comunitat Valenciana en el termini de dos mesos des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 20 de novembre de 2023. El vicepresident primer i conseller de Cultura i Esport: Vicente José Barrera Simó.